**Pentti Nöyränen** (s. 20. toukokuuta 1983 Espoo) on suomalainen entinen jääkiekkoilija. Hän oli pelipaikaltaan oikea laitahyökkääjä ja pelasi useimmiten puolustavassa roolissa.

Ura
---

Nöyränen on Espoon Kiekkoseuran kasvatti. Hän siirtyi juniorina sittemmin Espoo Bluesiin, jossa Nöyränen voitti A-nuorten SM-pronssia vuonna 2003. Hän pelasi ensimmäiset miesten pelinsä Mestis-joukkue Kirkkonummen Salamoissa kaudella 2004–2005, joka toi Nöyräselle 44 runkosarja- ja kolmessa playoff-ottelussa tehot 9+6=15. Hän jakoi joukkueen sisäisen maalipörssin kolmannen sijan Jarno Niinimäen ja Aleksandr Petrovin kanssa. Nöyränen oli kauden päätteeksi ehdolla Mestiksen vuoden tulokkaaksi, mutta titteli meni lopulta TuTon Timo Salolle.

Nöyränen teki toukokuussa 2005 vuoden mittaisen jatkosopimuksen Salamoiden kanssa, mutta hän teki ennen kauden 2005–2006 alkua kaksivuotisen SM-liigasopimuksen Espoo Bluesin kanssa. Nöyränen teki näin ollen liigadebyyttinsä kauden avausottelussa 15. syyskuuta 2005 Oulun Kärppiä vastaan. Yhteensä hänen tulokaskautensa SM-liigassa toi 48 runkosarja- ja yhdeksässä playoff-ottelussa kaksi syöttöpistettä.

Toisella SM-liigakaudellaan 2006–2007 Nöyränen paransi tulokaskaudestaan sekä kiekollisia että kiekottomia otteitaan ja teki 34 runkosarjaottelussa tehot 1+3=4. Hänen liigauransa avausmaali syntyi 23. syyskuuta 2006 vieraissa ylivoimalla Helsingin IFK:ta vastaan. Maali jäi myös hänen ainoaksi maaliksi Bluesin paidassa pelatessaan. Nöyräsen kausi päättyi kuitenkin loukkaantumiseen kevätkaudella ennen runkosarjan loppua. Kaudella 2007–2008 hän pelasi yhteensä 16 Mestis-ottelun verran lainalla Salamoissa ja Kiekko-Vantaassa syksyllä 2007. Blues lainasi Nöyräsen kahden ottelun ajaksi Hämeenlinnan Pallokerhoon tammikuussa 2008. Hän palasi joukkueeseen myöhemmin tammikuun lopulla loppukauden kattavalla lainasopimuksella. Nöyräsen kanssa HPK:hon siirtyi myös Carlo Grünn. Vaihdossa Blues sai Pasi Tuomisen.

Elokuussa 2008 Blues vuokrasi Nöyräsen Savonlinnan Pallokerhoon. 21 siellä pelatun ottelun jälkeen hän siirtyi marraskuussa aluksi viikon mittaisella lainasopimuksella Saimaan Palloon. Sen jälkeen Nöyräsen sopimusta jatkettiin joulutaukoon asti Miikka Jouhkimaisen ja Joni Yli-Torkon loukkaantumisten takia. Sittemmin sitä jatkettiin 17. tammikuuta asti ja lopulta kauden 2008–2009 loppuun. Nöyränen pelasi kauden aikana myös yhden ottelun lainalla Kotkan Titaaneissa. Huhtikuussa 2009 hän teki vuoden mittaisen jatkosopimuksen SaiPan kanssa. Kaudella 2009–2010 Nöyränen teki SM-liigan yhden kauden piste-ennätyksensä tehtyään 49 runkosarjaottelussa tehot 6+8=14.

Kauden 2010–2011 kynnyksellä Nöyränen palasi lokakuun 2010 loppuun asti kestäneellä try-out -sopimuksella Bluesiin. Hän sai sopimuksen loppukaudeksi ja voitti SM-hopeaa keväällä 2011. Nöyränen pelasi kauden aikana myös yhden ottelun lainalla sekä Kiekko-Vantaassa että Mikkelin Jukureissa. Syyskuussa 2011 hän siirtyi Suomi-sarjajoukkue Salon Kiekkohaiden riveihin, mutta seitsemän siellä pelatun ottelun jälkeen Nöyränen siirtyi Jukureihin loppukaudeksi 2011–2012. Kaudella 2012–2013 hän nousi joukkueen varakapteeniksi ja voitti sen Mestiksen-mestaruuden, mutta Jukurit kuitenkin hävisi liigakarsinnat Tampereen Ilvekselle otteluvoitoin 4–1. Joulukuussa 2012 Nöyränen teki vuoden mittaisen jatkosopimuksen Jukureiden kanssa. Syyskuussa 2013 hän jatkoi sitä kahdella vuodella.

Kaudella 2013–2014 Nöyränen teki Mestiksen yhden kauden piste-ennätyksensä tehoilla 11+6=17, mutta kevään 2014 pudotuspeleissä hän nousi isoon rooliin ja teki 19 ottelussa tehot 6+7=13. Nöyränen oli Jukureiden paras maalintekijä ja jakoi joukkueen sisäisen pistepörssin voiton Toni Jalon ja Niko Laakkosen kanssa. Kauden 2014–2015 päätteeksi hän voitti Mestiksen-mestaruuden, kuten myös seuraavan kauden 2015–2016 päätteeksi.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2004–2005 | Salamat | Mestis | 44 | 9 | 6 | 15 | 24 | 3 | 0 | 0 | 0 | 0 |
| 2005–2006 | Blues | SM-liiga | 48 | 0 | 2 | 2 | 16 | 9 | 0 | 0 | 0 | 2 |
| 2006–2007 | Blues | SM-liiga | 34 | 1 | 3 | 4 | 10 | – | – | – | – | – |
| 2007–2008 | Salamat | Mestis | 5 | 0 | 0 | 0 | 2 | – | – | – | – | – |
|  | Kiekko-Vantaa | Mestis | 11 | 2 | 4 | 6 | 18 | – | – | – | – | – |
|  | Blues | SM-liiga | 19 | 0 | 0 | 0 | 10 | – | – | – | – | – |
|  | HPK | SM-liiga | 14 | 0 | 3 | 3 | 2 | – | – | – | – | – |
| 2008–2009 | SaPKo | Mestis | 21 | 3 | 4 | 7 | 10 | – | – | – | – | – |
|  | Titaanit | Mestis | 1 | 0 | 0 | 0 | 0 | – | – | – | – | – |
|  | SaiPa | SM-liiga | 30 | 5 | 2 | 7 | 18 | – | – | – | – | – |
| 2009–2010 | SaiPa | SM-liiga | 49 | 6 | 8 | 14 | 30 | – | – | – | – | – |
| 2010–2011 | Kiekko-Vantaa | Mestis | 1 | 0 | 0 | 0 | 0 | – | – | – | – | – |
|  | Jukurit | Mestis | 1 | 0 | 0 | 0 | 0 | – | – | – | – | – |
|  | Blues | SM-liiga | 31 | 0 | 5 | 5 | 12 | 11 | 0 | 0 | 0 | 4 |
| 2011–2012 | Kiekkohait | Suomi-sarja | 7 | 3 | 3 | 6 | 12 | – | – | – | – | – |
|  | Jukurit | Mestis | 26 | 1 | 6 | 7 | 14 | 9 | 2 | 0 | 2 | 10 |
| 2012–2013 | Jukurit | Mestis | 44 | 7 | 7 | 14 | 20 | 10 | 3 | 2 | 5 | 8 |
| 2013–2014 | Jukurit | Mestis | 52 | 11 | 6 | 17 | 44 | 19 | 6 | 7 | 13 | 14 |
| 2014–2015 | Jukurit | Mestis | 46 | 5 | 8 | 13 | 26 | 4 | 0 | 0 | 0 | 2 |
| 2015–2016 | Jukurit | Mestis | 43 | 3 | 7 | 10 | 14 | 16 | 0 | 0 | 0 | 10 |
| 6 kautta | yhteensä | SM-liiga | 225 | 12 | 23 | 35 | 98 | 20 | 0 | 0 | 0 | 6 |
| 9 kautta | yhteensä | Mestis | 295 | 41 | 48 | 89 | 172 | 61 | 11 | 9 | 20 | 44 |

Lähteet
-------

* Pentti Nöyränen The Internet Hockey Databasessa (englanniksi)
* Pentti Nöyränen *Elite Prospects*. Everysport Media Group AB.  (englanniksi)

### Viitteet

1. 1 2  Ikonen, Petteri: Nöyränen ja Jukurit tekivät jatkosopimuksen  1.10.2013. Mestis.  Arkistoitu 29.5.2014. Viitattu 29.5.2014.
2. ↑  Pentti Nöyränen – Jukurit – MESTIS – Jatkoaika.com – Kaikki jääkiekosta
3. 1 2 3  Pentti Nöyränen *Elite Prospects*. Everysport Media Group AB.  (englanniksi)
4. ↑  Kultainen kiekko Mikko Strömbergille  17.4.2005. Jatkoaika.com. Viitattu 4.12.2012.
5. ↑  Paluumuuttajista Salamoiden selkäranka  17.5.2005. Jatkoaika.com. Viitattu 4.12.2012.
6. ↑  Salamat täydensi joukkuettaan  26.8.2005. Jatkoaika.com. Viitattu 4.12.2012.
7. ↑  Tilastot – Liiga  15.9.2005. Liiga. Viitattu 4.12.2012.
8. ↑  Raportti – Liiga  23.9.2006. Liiga. Viitattu 4.12.2012.
9. ↑  Huttunen, Sasha: Bluesin pelaaja-arvostelut 2006–2007  13.4.2007. Jatkoaika.com. Viitattu 4.12.2012.
10. ↑  Gustafsson ja Nöyränen lainalle Hämeenlinnaan  8.1.2008. Jatkoaika.com. Viitattu 4.12.2012.
11. ↑  Grünn ja Nöyränen Hämeenlinnaan  26.1.2008. Jatkoaika.com. Viitattu 4.12.2012.
12. ↑  Blues vuokrasi Nöyräsen Savonlinnaan  15.8.2008. Jatkoaika.com. Viitattu 4.12.2012.
13. ↑  Pentti Nöyränen SaPKosta SaiPaan  23.11.2008. Jatkoaika.com. Viitattu 4.12.2012.
14. ↑  Yli-Torkko ja Jouhkimainen huilimaan, Nöyränen jatkaa SaiPassa  28.11.2008. Jatkoaika.com. Viitattu 4.12.2012.
15. ↑  Koskiranta ja Nöyränen jatkavat SaiPassa  17.12.2008. Jatkoaika.com. Viitattu 4.12.2012.
16. ↑  Mikko Pukka SaiPan uusin hankinta  14.1.2009. Jatkoaika.com. Viitattu 4.12.2012.
17. ↑  SaiPalle try-out-pelaajia ja jatkosopimus  20.4.2009. Jatkoaika.com. Viitattu 4.12.2012.
18. ↑  Nöyränen Bluesin testiin, Nättinen sairastuvalle  8.9.2010. Jatkoaika.com. Viitattu 4.12.2012.
19. ↑  Nöyräsestä kiekkohai  8.9.2010. Jatkoaika.com. Viitattu 4.12.2012.
20. ↑  Jukurit vahvistuu Nöyräsellä  18.10.2010. Jatkoaika.com. Viitattu 4.12.2012.
21. ↑  Jukureille nippu jatkosopimuksia  3.12.2012. Jatkoaika.com. Viitattu 4.12.2012.
22. ↑  Jukureiden kokoonpanoon muutoksia  30.9.2013. Jatkoaika.com. Viitattu 1.10.2013.